cyanic-selkie/wikianc huggingface dataset:
Carina Nel
Carina Nel is onder meer bekend vir haar rol as Isabel in SAUK1 se sepie Generations. Van 2016 af speel sy dokter Alexa Welman in 7de Laan en sy was in 2017 genomineer vir 'n Tempo-toekenning vir die sepieaktrise van die jaar. Sy het in 7de Laan eweneens die (dubbel)rol van die boosaardige karakter Amanda Louw gespeel.
Nel woon met haar eggenoot in Pretoria.
1864
Die jaar 1864 was 'n skrikkeljaar wat volgens die Gregoriaanse kalender op 'n Vrydag begin het. Dit was die 64ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad.
Fred F. Sears
Fred F. Sears (7 Julie 1913 – 30 November 1957) was 'n Amerikaanse akteur en regisseur. Hy was bekend vir sy rolle in die rolprente Bandits of El Dorado (1949), Blackhawk: Fearless Champion of Freedom (1952), Inside Detroit (1956), en The Giant Claw (1957).
Carl Wilhelm Scheele
Carl Wilhelm Scheele (Stralsund, 9 Desember 1742 – Köping, 21 Mei 1786) was 'n Sweedse chemiese apteker en die ontdekker van 'n aantal chemiese elemente. Van die elemente wat hy ontdek het sluit in: suurstof, stikstof, barium, chloor, mangaan en wolfram.
Nickel-Strunz-klassifikasie
Die Nickel-Strunz-klassifikasie verdeel alle minerale volgens 'n hiëraragiese sisteem. Elke erkende mineraal kry 'n kode van die formaat 2.CB.10a
Sien gerus Kategorie:Minerale volgens Nickel-Strunz-kategorie
Arbeid
In fisika is arbeid soos die naam aandui die kwantifisering van die werk wat gedoen word, of die inspanning wat deur 'n kragbron gelewer word om 'n voorwerp te verplaas. As die kragbron 'n konstante krag F lewer om 'n voorwerp oor 'n afstand s te verplaas in die rigting van die krag, dan is die arbeid W die produk van die krag en die afgelegde afstand: W = F·s.
Arbeid word gedefinieer as die grootte van die krag (in die bewegingsrigting) vermenigvuldig met die afstand waardeur die voorwerp beweeg word. Die eenheid van krag is newton (N) en die van afstand is meter (m). As die twee nou met mekaar vermenigvuldig word, word newton-meter verkry. Een newton-meter word ook 'n joule (J) genoem. Dus 1 N.m. = 1 J.
Meer Breedvoerig
As die krag nie in die rigting van die verplasing werk nie, dan geld die formule vir die komponent van die krag in die rigting van die verplasing. As die krag \vec{F} nie konstant is nie en die pad langs 'n kromme loop, geld die formule vir 'n (infinitesimaal) klein deeltjie d\vec{s} van die pad. Die bydrae dW tot die totale arbeid verrig is dan die skalaarproduk van krag en padlengte.
Dit lei daartoe dat arbeid gedefinieer word as die integraal van hierdie bydrae oor die totale pad C:
Arbeid is 'n skalare grootheid en kan positief of negatief wees en word in joule uitgedruk. Arbeid gaan altyd gepaard met 'n verandering in energie en het ook dieselfde eenheid, maar daar bestaan egter ook energie-omsettings waar geen arbeid verrig word nie. As 'n krag teen 'n ander inwerk word daar negatiewe arbeid verrig en as die krag 'n voorwerp beweeg dan word die verrigte arbeid as positief beskou. Die indruk van die veer op 'n balpuntpen is 'n goeie voorbeeld hiervan. Die krag wat verrig word deur die veer in te druk is positief (die spierkrag maal die afstand), maar die veer self verrig negatiewe arbeid. As daar geen beweging plaasvind of as die beweging loodreg op die krag gerig is, is die arbeid nul.
Arbeidstempo
Arbeidstempo - 'n baie belangrike begrip- is die tyd wat dit neem om arbeid te verrig. Die eenheid, hiervan is watt. Een watt is eenvoudig een joule per sekonde. As 'n mens ŉ massa van een kilogram aan die tou in presies een sekonde een meter oplig, is die arbeidstempo ongeveer 10 watt (W).
Energie
As 'n liggaam nou 'n krag ondervind wat dit laat beweeg, kry dit energie by. Die eenhede van energie is ook joules. As 'n liggaam na 'n hoër posisie gelig word, neem die potensiële energie daarvan toe. Dit kan as volg voorgestel word: Gestel ŉ massa van een kilogram, wat een meter opgelig is, word nou gelos en toegelaat om vry te val, dan oefen die aarde 'n krag (swaartekrag) daarop uit wat dit grond toe laat val. Hier word arbeid verrig, en hierdie arbeid is dieselfde as wat verrig is om die massa op te lig.
Die potensiële energie wat daaraan gegee is, het dit in beweging gestel. Namate die liggaam grond toe val, word die potensiële energie minder. Volgens die wet van behoud van energie kan energie nooit vernietig word nie. Wat het dan van die potensiële energie geword? Dit is nou omgesit in bewegingsenergie (kinetiese energie). (Die energie in die hawermout wat mens soggens vir ontbyt eet, word byvoorbeeld omgesit in kinetiese energie).
Die potensiële energie is dus afhanklik van die hoogte van 'n voorwerp bokant die grond, terwyl die kinetiese energie afhanklik is van die snelheid waarmee die liggaam beweeg. As mens 'n klip vertikaal in die lug opgooi, sal mens sien dat dit al hoe stadiger trek hoe hoër dit beweeg. Hoe hoër dit beweeg, hoe meer word die potensiële energie, en hoe stadiger dit beweeg, hoe kleiner word die kinetiese energie. Omdat energie nie vernietig kan word nie, sal die twee soorte energieë hier altyd konstant wees.
Fynblaarslangkoppie
Die Fynblaarslangkoppie (Spatalla barbigera) is 'n blomdraende struik wat tot die genus Spatalla behoort en deel van die fynbos vorm. Die plant is endemies aan die Wes-Kaap waar dit in die oostelike Langeberg, Outeniekwaberge en sentraal Swartberg voorkom.
Die struik is plat, gerond, word slegs 80 cm hoog en blom van Mei tot November. Die plant vrek na 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Twee maande nadat die plant geblom het, val die ryp sade op die grond waar dit deur miere versprei word. Die plant groei in 'n verskeidenheid van habitat op hoogtes van 400 - 620 m.
In Engels staan die struik as die Fine-leaf spoon bekend.
Fee
‘n Fee is ‘n magiese figuur wat slegs in sprokies voorkom. Hulle is meestal goedgesinde mooi vroulike wesentjies en klein van gestalte. Met hul bonatuurlike gawes kan hulle enigiets ten goed of ten kwade laat gebeur. So kom hulle na die wieg van ‘n pasgebore baba en bepaal daardeur die lewenslot van die kind. Feetjies kom vir die eerste keer in die Franse en Provensaalse letterkunde voor waarna hulle deur die folklore van Europa versprei.
Die Broers Grimm (Jacob Ludwig Carl en Wilhelm Carl Grimm) is bekend vir hul versameling van Duitse feëverhale. Hans Christian Andersen (1805-1875) het feëverhale aangepas om lewenslesse oor te dra.
Nkandla
Nkandla is 'n dorp en munisipaliteit binne die King Cetshwayo-distriksmunisipaliteit in noordoos KwaZulu-Natal. Dit is ongeveer 280 km noord van Durban geleë. Nkandla is ook die woning van Jacob Zuma, Suid-Afrika se voormalige president. Sy landgoed is 40 kilometer suid van die dorp Nkandla, anderkant die Nkandlawoud op die pad na Kranskop geleë.
Die naam Nkandla is afgelei van die Zoeloe-werkwoord khandla wat beteken "om moeg te word, uitgeput te word of om uit te strek". Die Zoeloekoning Shaka het volgens oorlewering gesê dat hy uitgeput was nadat hy 'n dispuut in die omgewing besleg het.
Ligging en omgewing
Die dorp Nkandla is geleë op die kruising van vier belangrike roetes wat suid na Kranskop en Pietermaritzburg lei, wes na Vryheid, noord na Ulundi, en oos na Eshowe, uMhlathuze en die kus. Die Nkandla Munisipaliteit is een van ses plaaslike munisipaliteite in die King Cetshwayo-distriksmunisipaliteit. Die grootste gedeelte van die bevolking leef in nedersettings versprei oor die stamowerheidgebied wat die grootste deel van die munisipaliteit beslaan. Die oppervlak van die Nkandla Munisipaliteit is ongeveer 1 827 vierkante kilometer groot waarvan 98% stam- en staatsgrond is. Meeste van die stamgrond behoort aan die Ingonyama Trust. Daar is 18 amakhosi (tradisionele leiers) in die gebied. Nkandla het 'n bevolking van 140 000 waarvan byna die helfte (46%) onder 15 jaar oud is.
Onderwys en gesondheid
Ongeveer 'n derde van die bevolking het 'n primêre opvoeding en slegs 3% vorder tot by graad twaalf. Daar is 127 laerskole en 45 hoërskole en een biblioteek in die gebied. Daar is twee hospitale en 18 klinieke in die gebied. Sommige van die klinieke het nie lopende water nie. VIGS het die reeds haglike toestande in Nkandla verder vererger.
Atoomemissiespektrum
Die atoomemissiespektrum van 'n element is 'n reeks frekwensies van die elektromagnetiese golwe wat deur die atome van daardie element uitgestraal word. Elke atoom se spektrum is uniek en kan gebruik word om te bepaal of daardie element deel is van 'n onbekende verbinding.
Nkandla
Natuurreservaat en woude
Die Nkandlagebied beskik oor 'n rykdom van onversteurde inheemse woude. Die Nkandlawoud is die tuiste van die bedreigde Karkloof blouvlinder.
Atoomemissiespektrum
Die emissiespektrum-eienskappe van sommige elemente is met die blote oog sigbaar as die elemente verhit word. As platinumdraad byvoorbeeld in 'n stronsiumnitraat-oplossing gedoop word en dan in 'n vlam gehou word, straal die stronsium 'n rooi kleur uit. Op soortgelyke wyse sal koper wat in 'n vlam gehou word, 'n ligte blou kleur aan die vlam verleen. Hierdie kenmerke maak dit moontlik om elemente te identifiseer aan die hand van hul atoomspektrums. Nie alle lig van die spektrum is met die blote oog sigbaar nie aangesien dit ook ultraviolet- en infrarooilig insluit.
Nkandla
Natuurreservaat en woude
Die Matshenezimpisi Natuurreservaat in die omgewing is 'n ekotoerismeprojek met 'n inheemse woud, 'n waterval waar die Ntumbenirivier by die Mhlathuzerivier aansluit en wildsbokke soos sebras en rooibokke voorkom. Die reservaat beskik oor 'n aantal chalets en 'n veeldoelige saal. Die Qhudeniwoud is 'n inheemse woud in die gebied met 'n waterval wat Manzawayo (vallende water) genoem word.
Atoomemissiespektrum
Die feit dat slegs sekere kleure in 'n element se atoomspektrum voorkom, beteken dat slegs sekere ligfrekwensies uitgestraal word. Elkeen van hierdie frekwensies kan met energie in verband gebring word deur die volgende vergelyking:
Nkandla
Natuurreservaat en woude
Die Ntingwe-teeplantasie is in die noordoostelike deel van die gebied geleë. Tee van die plantasie word na die Verenigde Koninkryk uitgevoer.
Die ander dorpe in die munisipale gebied is: Dlolwana, Qudeni en Randalhurst.
Atoomemissiespektrum
waar E die energie is, h Planck se konstante is en ν die frekwensie is.
Dit beteken dat slegs fotone met sekere energieë deur die atoom uitgestraal word. Die beginsel van die atoomemissiespektrum verduidelik die verskillende kleure in neonligte asook die chemiese vlamtoets hierbo genoem.
Die frekwensie van lig wat 'n atoom kan uitstraal, is afhanklik van die toestand waarin die elektrone kan voorkom. Wanneer die elektron opgewek word, beweeg die elektron na 'n hoër energiepotensiaal/orbitaal. Wanneer die elektron na sy grondvlak terugkeer, word lig uitgestraal.
Kariba-kurper
Die Kariba-kurper (Oreochromis mortimeri) is 'n varswatervis wat in die middelste gedeelte van die Zambezirivier en die Luangwarivier, 'n sytak van die Zambezirivier, voorkom. In Engels staan die vis bekend as die Kariba tilapia.
Voorkoms
Die vis is helder olyfblou of bronskleurig en die keelgedeelte is dofgroen of swart. Mannetjies ontwikkel 'n konkawe kopprofiel. Die vis word tot 43 cm lank en weeg dan 4 kg. Die Zimbabwe-hengelrekord is 3.43 kg. Die vis lyk baie soos die bloukurper.
Habitat
Die vis leef in beskermende en stil water van groot riviere. Hulle vreet alge, diatome, detritus, insekte en soöplankton. Hulle broei feitlik die hele jaar; elke wyfie lewer verskeie kleintjies op 'n slag. Die mannetjie maak 'n pieringvormige nes.
James Joyce
James Augustine Aloysius Joyce (2 Februarie 1882 – 13 Januarie 1941) was 'n Ierse roman- en kortverhaalskrywer en digter. Danksy sy bydrae tot die modernistiese avant-garde-literatuur word hy as een van die invloedrykste en mees vooraanstaande romanskrywers van die 20ste eeu beskou. Hy het veral bekendheid verwerf met Ulysses (1922), 'n baanbrekende werk waarin verskeie episodes uit Homeros se Odussee langs mekaar in 'n verskeidenheid literêre style vertel word.
Ander bekende werke sluit die kortverhaalbundel Dubliners (1914), die romans A Portrait of the Artist as a Young Man (1916) en Finnegans Wake (1939) in; naas drie digbundels, 'n toneelstuk, sy gepubliseerde briewe en enkele artikels as deel van sy joernalistieke werk.
Hy het in Triëst, Parys en Zürich gewoon vir die grootste deel van sy lewe, maar al sy werke in sy geboortestad Dublin laat afspeel.
In sy werk word Simbolisme en Realisme verenig en kom elke denkbare stylfiguur en skryftegniek na vore. Die hoogtepunt in Joyce se ontwikkeling as skrywer is Finnegan's wake, waarin Joyce selfs die grense van taal oorskry.
James Augustine Aloysius Joyce is op 2 Februarie 1882 op Rathgar, digby Dublin gebore. Hy was een van 'n groot gesin wat al hoe dieper in die skuld geraak en uiteindelik in armoede verval het. Nadat Joyce hoofsaaklik in die Jesuïete-kosskool Clongowes Wood was en homself twee jaar lank onderrig het, het hy aan die Universiteitskollege in Dublin gaan studeer.
Gedurende die Eerste Wêreldoorlog het Joyce in Zürich gewoon. Na die oorlog het die gesin na Parys verhuis, waar Joyce Ulysses voltooi het en ook gewerk het aan Work in progress, wat in 1939 as Finnegan's wake verskyn het. Die jong lerse skrywer Samuel Beckett het in die Paryse tydperk as sy sekretaris gewerk omdat Joyce weens 'n ernstige oogkwaal geleidelik blind geword het.
Mercedes-Benz M275 enjin
Die Mercedes-Benz M275 (en soortgelyke M285) enjin is 'n tweelingturbo en tussenverkoelde, vol-aluminium, 60° V12-enjin-familie wat van die 2000's tot 2010's vervaardig is. Dit is losweg gebaseer op die M137 natuurlik geaspireerde V12 bemark tussen 1998 en 2002, en behou sy SOHC, 3 kleppe per silinder, tweelingvonkontsteking, maar verskil deur die toevoeging van strukturele versterkings aan die enjinblok vir beter rigiditeit wat op sy beurt groter betroubaarheid toelaat. Verskeie variasies van die M275 V12 Bi-turbo-enjin het sedert 2003 vele Mercedes-Benz- en Maybach-modelle aangedryf.
M275
Boor en slag is 82x87 mm wat 'n verplasing van 5513 cc bied. Die kraglewering wissel van 368 tot 380 kW teen 5000 opm en 800 tot 830 Nm se wringkrag teen 1800–3500 opm.
James Joyce
Dubliners is vyftien verhale wat saam 'n geheel vorm en in verskeie fases (jeug, puberteit, volwassenheid) 'n beeld van Dublin se bekrompenheid en geestelike verlamming gee. "The dead", die laaste verhaal in die bundel, word as een van die beste verhale in die Engelse letterkunde beskou.
Mercedes-Benz M275 enjin
M275
Aanwendings:
James Joyce
In A portrait of the artist as a young man breek Stephen Dedalus, wat deels 'n ironiese portret van die skrywer self is, weg van die verlamming en wy homself in selfopgelegde ballingskap aan sy kunstenaarskap. Hy maak hom geleidelik los van kerk, staat en familie. Die roman is in 1914/15 in aflewerings in die tydskrif The Egoist gepubliseer. Joyce het die roman onder die titel Stephen Hero begin, maar dit gedeeltelik vernietig en die herwonne teks van Stephen Hero is eers in 1944 gepubliseer, nadat A portrait as 'n selfstandige boek reeds lank bekend was.
Mercedes-Benz M275 enjin
M275 AMG
Die M275 AMG is 'n 5980 cc weergawe, met 'n aanjaagdruk van 1.52 bar en gebruik 'n lug-tot-vloeistof-tussenverkoeler. Boor en slag is verhoog tot 82.6x93 mm. Die uitset is 450 kW teen 4800–5100 opm met 1000 Nm se wringkrag teen 2000–4000 opm.
James Joyce
In 1918 het sy toneelstuk Exiles verskyn. Die stuk, wat duidelik deur Ibsen beïnvloed is, handel oor ŉ skrywer, Richard Rowan, wat uit Parys na Dublin terugkeer.
Van 1918 af het daar in The Egoist en in die Little Review aflewerings van Joyce se belangrikste roman, Ulysses, verskyn. Die roman is in Trieste begin en in Parys voltooi. Die voltooide roman is in 1922 deur Sylvia Beach van die boekhandel en uitgewery Shakespeare & Co in Parys gepubliseer nadat verskeie uitgewers dit geweier het omdat seksualiteit so openlik in die boek beskryf word. Meer as tien jaar later kon dit eers in Amerika en Engeland verkoop word.
2011 Aboe Dhabi Grand Prix
Die 2011 Formule Een Aboe Dhabi Grand Prix het op 13 November 2011 op die Yas Marina-renbaan in Aboe Dhabi plaasgevind. Dit was die agtiende en voorlaaste wedren van die kampioenskapseisoen.
James Joyce
Joyce se laaste roman Finnegan's wake (1939) het van 1929 af in aflewerings as Work in progress verskyn. Die werk, waaraan hy vyftien jaar lank gewerk het, speel geheel en al in die droomwêreld van die hoofkarakter, Earwicker, af. Joyce eksperimenteer hierin op ongekende wyse met woorde, klanke en konstruksies en breek letterlik deur die grense van taal deur elemente uit allerlei tale te vermeng. Joyce se bydra tot die moderne romankuns, saam met onder andere Virginia Woolf en William Faulkner, was buitengewoon groot en die skryf van talle 20ste eeuse romans is ondenkbaar sonder die invloed van sy baanbrekerswerk.
Sunset Carson
Sunset Carson (12 November 1920 – 1 Mei 1990) was 'n Amerikaanse akteur en vervaardiger. Hy was bekend vir sy rolle in die rolprente Call of the Rockies (1944), Sheriff of Cimarron (1945), Oregon Trail (1945), en Santa Fe Saddlemates (1945).
James Joyce
1882-1904: Dublin
James Joyce is gebore in 'n Rooms-Katolieke middelklasgesin in 41 Brighton Square, Rathgar, Dublin. Hy was die oudste van tien oorlewende kinders; twee het aan ingewandskoors beswyk. Sy vader se familie kom oorspronklik uit Cork en was welgestelde handelsmanne.
Artemisina plumosa
Artemisina plumosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Artemisina en tot die familie Microcionidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Kelly McCreary
Kelly McCreary (gebore 29 September 1981) is 'n Amerikaanse aktrise en vervaardiger. Sy is bekend vir haar rolle in die rolprent Baby, Baby, Baby (2015) en in die televisiereekse Grey's Anatomy (2005), Castle (2009), en White Collar (2009).
Gheorghe Hagi
Gheorghe Hagi (gebore op 5 Februarie 1965 in Săcele, Constanța) is 'n afgetrede Roemeense sokkerspeler. Hagi word as een van die beste spelers van alle tye gereken.
Rolfe Sedan
Rolfe Sedan (20 Januarie 1896 – 15 September 1982) was 'n Amerikaanse akteur. Hy was bekend vir sy rolle in die rolprente The Iron Mask (1929), One Hysterical Night (1929), Ninotchka (1939), en Young Frankenstein (1974).
Roman Polanski
Roman Raymond Polański (internasionale spelling: Polanski; * 18 Augustus 1933 in Parys as Rajmund Roman Liebling) is 'n Pools-Franse rolprentregisseur, rolprentvervaardiger, draaiboekskrywer en akteur. Hy het ook Franse burgerskap.
Sy bekendste rolprente sluit die grufilm Rosemary's Baby (1968) asook The Pianist (2002) in. Die laasgenoemde rolprent, 'n drama oor die Sjoa, is met die Goue Palm van Cannes en 'n Oscar (Academy Award) vir "Beste Regie" bekroon.
TED
Die eerste konferensie is in 1984 as 'n eenmalige gebeurtenis gehou, maar vind sedert 1990 jaarliks plaas. Die doel van die konferensie is om mense 'n podium te gee waarvandaan hulle ander kan oortuig van hulle visies of nuwe idees – vandaar die stigting se leuse: ideas worth spreading. Die vroeë konferensies, wat slegs in Amerika gehou is, het op tegnologie en ontwerp gefokus, maar soos die gewildheid van die lesings toegeneem het, het die verskeidenheid onderwerpe ook toegeneem en vandag word byna alle aspekte van wetenskap en kultuur verteenwoordig. Bekende TED-sprekers in die verlede was onder andere Bill Clinton, Al Gore, Gordon Brown, Richard Dawkins, Bill Gates, die stigters van Google en verskeie Nobelpryswenners. Video's van byna alle lesings word op die stigting se webwerf en ook ander webwerwe beskikbaar gestel vir die algemene publiek.
Die inhoud van die lesings word só aangebied dat dit vir die leek toeganklik is; die lesings is nie bedoel om bloot teoretiese kennis oor te dra nie, maar ook om begrip en bewussyn te kweek.
Adjunkpresident van Suid-Afrika
Die Adjunkpresident van Suid-Afrika tree op as die waarnemende President van Suid-Afrika wanneer die President buite die landsgrense is, nie in staat is om die amp se pligte te onderneem nie, of wanneer die pos van President vakant is. Die Adjunkpresident is ook 'n lid van die Nasionale Vergadering en die Kabinet. Die Adjunkpresident word grondwetlik vereis om die President te ondersteun in die uitvoer van die regering se funksies en kan deur presidensiële proklamasie enige regeringsportefeulje toegeken word. Die adjunkpresident se ampswonings sluit in die Oliver Tambo-huis in Pretoria, Highstead in Kaapstad en die Dr John L Dube-huis in Durban.
Die huidige Adjunkpresident van Suid-Afrika is Paul Mashatile, benoem deur die huidige President van Suid-Afrika, Cyril Ramaphosa.
Aanstelling en termyn
Die Adjunkpresident se ampstermyn word nie deur die wet bepaal nie. Die Adjunkpresident se termyn begin wanneer hy of sy deur die President vanuit die geledere van die Nasionale Vergadering aangestel word en lê dan die voorgeskrewe eed af.
Die Adjunkpresident se termyn word deur een van vier grondwetlike meganismes afgedank: afdanking deur die President, 'n suksesvolle "mosie van wantroue in die President" deur die Nasionale Vergadering, 'n suksesvolle "mosie van wantroue uitgesluit die President" deur die Nasionale Vergadering, of die ampsbetreding van 'n nuutverkose President. Daar word aangeneem dat 'n Adjunkpresident ook uit eie oorweging kan bedank.
Hoor my lied
Hoor my Lied is 'n Afrikaanse rolprent wat op 16 Desember 1967 in Suid-Afrika vrygestel is. Die rolprent se regisseur was Elmo de Witt. Dit het geen ouderdomsperk nie, maar ouerleiding word aanbeveel. Dit was die eerste Afrikaanse rolprent wat meer as R1 miljoen verdien het.
Genre
Die rolprent is 'n musiekblyspel.
Hoofrolspelers
en andere.
Studenteraad
'n Studenteraad (SR) is 'n verkose vergadering van studente aan 'n universiteit of ander tersiêre instelling. 'n Studenteraad verteenwoordig die belange van die studentegemeenskap en lê dit voor aan die universiteit se bestuur. Hulle verteenwoordig ook die instansie by nasionale en internasionale studenteliggame. Studente kies gewoonlik 'n voorsitter, ondervoorsitter en ampsdraers uit eie geledere. Naas die pligte wat aan die studenteraad opgelê word, word sekere voorregte ook aan lede toegeken.
Referendum oor die onafhanklikheid van Azerbeidjan
Die referendum oor die onafhanklikheid van Azerbeidjan het op 29 Desember 1991 plaasgevind, drie dae na die verbrokkeling van die Sowjetunie. 'n Meerderheid van 99,8% het ten gunste van onafhanklikheid gestem. Die referendum het 'n opkoms van 95,3% gehad.
Palazzo Venezia
Die Palazzo Venezia (ook bekend as Palazzo di Venezia of Palazzo Barbo) is 'n paleis in die Italiaanse hoofstad Rome, geleë aan die weskant van besige plein Piazza Venezia waaraan dit sy naam verleen het. Oorspronklik as een van die eerste Renaissance-paleise in Rome tussen 1455 en 1467 opgerig in opdrag van die Venesiaanse kardinaal Pietro Barbo, wat in 1465 as pous verkies is en die naam Paulus II aanvaar het, het dit 'n tyd lank as pouslike residensie gedien. Later was die paleis in besit van die Republiek Venesië en het as ampsetel van die Venesiaanse ambassadeur by die Heilige Stoel gedien. Ná die ontbinding van die Republiek Venesië was die Oostenrykse monargie se ambassade hier gesetel.
Tans huisves die paleis 'n museum wat aan sy geskiedenis gewy is, die Museo di Palazzo Venezia, die nasionale kunsbiblioteek Biblioteca di Archeologia e Storia dell’Arte, die Nasionale Instituut vir Argeologie en Kunsgeskiedenis (Istituto Nazionale di Archeologia e Storia dell’Arte) asook die hoofkantoor van die Italiaanse staatsmusea in die administratiewe streek Latium (Lazio).
Navorsing oor die versameling van beeldhouwerke in die Palazzo se museum is tussen 2008 en 2010 gedoen as deel van 'n projek wat deur die Getty-stigting te Los Angeles befonds en in boekvorm gepubliseer is.
SV Memmelsdorf
SV Memmelsdorf  is 'n sportklub uit Memmelsdorf in die deelstaat Beiere in Duitsland, veral bekend vir sy sokkerafdeling. Behalwe sokker het die klub ook afdelings vir bofbal, skaak, kegelbal en ski. Die bofbalafdeling het tussen 1995 en 1998 in die ''2. Bundesliga'' (bofbal) meegeding.
Die klub is op 7 Desember 1923 met die huidige naam gestig. Die klub het die grootste deel van sy bestaan in die laer ligas op streeksvlak deurgebring, maar het in die 1988/89-seisoen deurgedring na die uitspeelrondtes om promosie na die Oberliga Beiere (op daardie stadium op die vierde vlak van die sokkerstruktuur). Die klub het egter met 3-5 teen SpVgg Fürth verloor voor 4 500 toeskouers. Die klub se grootste prestasie was om die eerste rondte van die DFB-Pokal te haal in die 1978/79-seisoen, waar daar met 8-1 teen 1. FC Bocholt verloor is.
Ben Carter (akteur)
Ben Carter (10 Februarie 1910 – 12 Desember 1946) was 'n Amerikaanse akteur en komponis. Hy was bekend vir sy rolle in die rolprente Maryland (1940), Crash Dive (1943), The Scarlet Clue (1945), en Dark Alibi (1946).
1862
Die jaar 1862 was 'n gewone jaar wat volgens die Gregoriaanse kalender op 'n Woensdag begin het. Dit was die 62ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Glansslangkoppie
Die Glansslangkoppie (Spatalla colorata) is 'n blomdraende struik wat tot die genus Spatalla behoort en deel van die fynbos vorm. Die plant is endemies aan die Wes-Kaap waar dit van die Riviersonderendberge tot sentraal Langeberg voorkom.
Die struik groei regop en word slegs 80 cm hoog en blom van Julie tot November. Die plant vrek na 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Twee maande nadat die plant geblom het, val die ryp sade op die grond waar dit deur miere versprei word. Die plant groei op koel, suidelike hellings op hoogtes van 900 - 1400 m.
In Engels staan die struik as die Shiny spoon bekend.
Anton Yelchin
Anton Yelchin (11 Maart 1989 – 19 Junie 2016) was 'n Amerikaanse akteur. Hy is bekend vir sy rolle in die rolprente Hearts in Atlantis (2001), Star Trek (2009), Like Crazy (2011), en Green Room (2015).
Bixbyïet
Hierdie mineraal word op verskillende plekke in Suid-Afrika gevind, veral in Noord-Kaap, soos in die Postmasburgse mangaanveld of die Kalahari mangaanveld.
Kristalstruktuur
Bexbyïet se kubiese struktuur is die argetipe van die strukturbericht-klassifikasie se D5-struktuur
Oculus Rift
Die Oculus Rift is 'n kommersiële produk waarmee 'n skynwerklikheid beleef kan word. Dit bied 'n breë stereoskopiese gesigsveld en is vir die speel van rekenaarspeletjies ontwikkel. Die toestel meet die bewegings van die speler se kop om sy oriëntasie in die spel te verander. In die proses word die speler se visie deur die skynwerklikheid wat aan hom vertoon word oorweldig.
'n Aanvangsbedrag van $ 2,4 miljoen is deur die maatskappy Oculus VR vir die ontwikkeling van die toestel ingesamel. Die maatskappy is deur Palmer Luckey gestig. Die ontwikkelingsweergawe is in 2013 vrygestel. Die weergawe vir gebruikers is op 28 Maart 2016 vrygestel.
2013 Chinese Grand Prix
Die 2013 Formule Een Chinese Grand Prix is op 14 April 2013 op die Shanghai Internasionale Renbaan in China gehou. Dit was die vierde wedren van die kampioenskapseisoen en is deur Fernando Alonso in 'n Ferrari gewen.
Niasien
Niasien ook genaamd vitamien B3 of Nikotienamied is 'n wateroplosbare vitamien van die vitamien B-kompleks.
Kimberly McCullough
Kimberly McCullough (gebore 5 Maart 1978) is 'n Amerikaanse aktrise, regisseuse, en vervaardiger. Sy is bekend vir haar rolle in die televisiereekse Shake It Up (2010), Pretty Little Liars (2010), en K.C. Undercover (2015).
Sideways
Sideways is die vyfde album van die Kanadese rockgroep Men Without Hats, uitgereik op 30 April 1991.
Arrhenius se vergelyking
Arrhenius se vergelyking is 'n eenvoudige dog verbasend akkurate formule wat die temperatuurafhanklikheid van die snelheidskontante en daarom ook die reaksiesnelheid van 'n chemiese reaksie beskryf. Die vergelyking is vir die eerste keer voorgestel deur die Nederlandse chemikus J.H. van’t Hoff in 1884 en vyf jaar later het die Sweedse chemikus Svante Arrhenius 'n fisiese regverdiging en interpretasie van die vergelyking voorsien. Die vergelyking kan as 'n empiriese vergelyking beskou word. Die vergelyking kan gebruik word om die temperatuurveranderinge van diffusiekoëffisiënte te modelleer, die hoeveelheid kristalleemtes en baie ander termiesbeheerde prosesse/reaksies.
Oorsig
Die Arrhenius vergelyking beskryf die "afhanklikheid van die snelheidskonstante k van chemiese reaksies op die temperatuur T (in Kelvin) en die Aktiveringsenergie. Ea", soos hieronder gewys: Waar A die pre-eksponensiële faktor is en R die gaskonstante is. Die eenhede van die pre-eksponensiële faktor is identies aan die van die snelheidskonstante en sal wissel afhangende van die orde van die reaksie. As die reaksie 'n eerste orde reaksie is het dit die eenhede s-1 en om hierdie rede word dit dikwels die frekwensiefaktor van die reaksie genoem. Wanneer die aktiveringsenergie gegee word in molekulêre eenhede in plaas van molêre eenhede, d.w.s joule per molekuul in plaas van joule per mol, moet die konstante van Boltzmann gebruik word in plaas van die gaskonstante. Uit die vergelyking kan gesien word dat 'n verhoging in temperatuur of verlaging in aktiveringsenergie (byvoorbeeld deur van 'n katalisator gebruik te maak) 'n verhoging in die reaksietempo tot gevolg sal hê.
Gegewe die noue temperatuurbestek waarin kinetiese studies uitgevoer word, is dit redelik om die aktiveringsenergie te benader as sou dit onafhanklik van temperatuur wees. Op soortgelyke wyse kan die temperatuurafhanklikheid van die pre-eksponensiële faktor se temperatuurafhanklikheid as nalaatbaar beskou word in vergelyking met die temperatuurafhanklikheid van die faktor; buiten in die geval van drempellose diffusie-beperkte reaksies, in welke geval die pre-eksponensiële faktor dominant is en direk waarneembaar is.
Sommige skrywers definieer 'n aangepaste Arrhenius vegelyking wat die temperatuurafhanklikheid van die pre-eksponensiële fatkor eksplisiet aandui. Die aangepasde vergelyking neem gewoonlik die vorm aan: Waar T0 'n verwysingstemperatuur is en n 'n dimensielose eksponent kan wees. Die oorspronklike Arrhenies vergelyking stem ooreen met die vergelyking waar n = 0. Gepasde snelheidskonstantes lê tipies in die bestek -1<n<1. Teoretiese analise lewer verskeie voorspellings vir die waarde van n.
'n Ander algemene aanpassing tot die "uitgerekte eksponensiële" vorm Waar β 'n eenheidlose eerste orde getal is. Dit word tipies beskou as 'n eksperimentele passing, maar kan ook 'n teoretiese betekenis hê.
As 'n mens die natuurlike logaritme van die Arrhenius vergelyking bepaal lewer dit: Dus as 'n reaksie 'n snelheidskonstante het wat die Arrhenius vergelyking gehoorsaam sal 'n grafiek van ln(k) teenoor T-1 'n reguit lyn lewer waarvan die helling en snypunt gebruik kan word om Ea en A te bepaal. Hierdie prosedure is al so gevestig in eksperimentele chemiese kinetika dat baie werkers dit al gebruik om die aktiveringsenergie vir 'n reaksie te definieer. Dit wil sê die aktiveringsenergie word gedefinieer as (-R) keer die helling van die kromme van ln(k) teen (1/T):
Conlan Carter
Conlan Carter (gebore 3 Oktober 1934) is 'n Amerikaanse akteur. Hy is bekend vir sy rolle in die televisiereekse Death Valley Days (1952), The Law and Mr. Jones (1960), Combat! (1962), en The Wild Wild West (1965).
Infanterie
Infanteriste is histories opgelei om spiese, swaarde en skilde te gebruik. Moderne infanteriste word in 'n verskeidenheid van wapens opgelei, insluitend gewere, granate, vuurpyllanseerders, pistole, skerpskut- en masjiengewere.
Die infanterie kan op verskeie maniere op die slagveld aankom. Die ontplooiing van infanterie op die slagveld kan ook verskil, hetsy individueel of in 'n verskeidenheid van formasies.
Klassieke oudheid
Die Grieke was waarskynlik nie die eerstes nie, maar hulle staan bekend as 'n volk wie se voetsoldate in 'n vaste formasie, naamlik die falanks, ontplooi is. Die falanks het 'n geslote infanterieformasie gevorm, met alle soldate met dieselfde funksie wat identies gewapen was. Onder Alexander die Grote was hierdie formasie instrumenteel in die verowering van 'n ryk. Griekse leërs het perderuiters gehad, maar was hoofsaaklik infanterieleërs.
Die Romeinse leërs is ook gekenmerk deur 'n vaste eenheid en toerusting vir hul infanterie, naamlik die legioen. Die legioen, 4500-6000 sterk, het 100-300 ruiters tot sy beskikking gehad vir verkenningswerk. Die sukses van die legioene was die gevolg van die opleiding en dissipline van die individuele soldate, professionele organisasie en buigsame ontplooiingsopsies. Na die val van Rome het die Bisantynse Ryk later die infanterie se organisasie verander, wat die kavallerie 'n groter rol gegee het.
Middeleeue
Na die val van die Romeinse Ryk het die klem op die slagveld na die ruiters verskuif. Die ridder het die dominante persoon op die slagveld in Europa geword. Met sy hoë posisie te perd, sy relatiewe onkwesbaarheid vir pyle as gevolg van sy swaar wapenrusting, was dit byna onmoontlik vir voetsoldate om hom effektief te stuit.
'n Uitsondering het ontstaan toe die infanterie goed opgelei en gelei is, soos in die slag van Hastings, die slag van die Goue Spore en onder die Hussiete onder Jan Žižka. Die opkoms van die piekenier in noue formasie het 'n direkte toevlug tot die falanks van die Grieke beteken. Die Switsers het groot sukses hiermee behaal. Die Duitse Landwehr was 'n poging om die Switserse suksesse na te boots, maar in onderlinge 'ontmoetings' het die Switsers altyd gewen.
Renaissance
Die opkoms van die vuurwapen het weer aan die infanteris 'n wapen gegee waarmee hy die wapenrusting van die ridder, naamlik die musket, kon deurboor. Gevolglik het die infanteris ook 'n renaissance op die slagveld beleef. Aanvanklik is die musketier beskerm deur piekeniers in geslote formasies soos die Spaanse tercio, met die toename in die vuurtempo van die musket en die byvoeging van die bajonet het hierdie noodsaaklikheid uitgedien geraak.
Napoleon
Die Napoleontiese era het 'n oorheersing van die infanterie op die slagveld gesien. Die infanterie is in bataljonne gegroepeer, wat in verskillende formasies ontplooi is, afhangende van die slagveldtoestande: Linie: alle soldate van 'n eenheid het langs mekaar gestaan. Gewoonlik was daar drie agter mekaar. Dit was 'n tipiese verdedigingsformasie: alle soldate kon op dieselfde tyd as hul musket skiet. Salvo's was nodig, want muskette was onakkuraat.
Carré: Hierdie formasie is gebruik as 'n verdediging teen naderende kavallerie.
Ordre Mixte: Hierdie vorming was 'n kombinasie van lyn en kolom. Een van 'n regiment met drie bataljons is opgestel, terwyl die ander twee in kolom gevolg het. Hierdie formasie is hoofsaaklik in die Franse leërs gebruik.
Daarbenewens was daar:
Ligte infanterie (Frans: chasseurs, Engels: skirmishers, Duits: Jäger, Nederlands: Jagers): die soldate het na eie goeddunke oor die slagveld beweeg en terreinbedekking optimaal benut. 'n Voorloper hiervan was die Oostenrykse Grenzers.
Eerste Wêreldoorlog
Tot die middel van die 19de eeu het die infanterie te voet na die slagveld beweeg, maar daarna word hierdie taak toenemend deur die spoorweë oorgeneem. In die Eerste Wêreldoorlog het die Franse ook die effek van gemotoriseerde infanterie getoon toe die Duitsers Parys bedreig het. Met behulp van 600 taxi's wat aangevra is, is 6 000 reserwe -infanteriste van Parys na posisies 'n paar dosyn kilometer noord verskuif om deur 'n gaping tussen die verskillende opkomende Duitse leërs in die Eerste Slag van die Marne te breek.
Die gewone infanterietaktiek aan die begin van die Eerste Wêreldoorlog het sedert die middel van die 19de eeu basies min verander, maar die skerp verbetering in die akkuraatheid en tempo van vuur van vuurwapens en artillerie teen die einde van daardie eeu het beteken dat die tradisionele massaformasies nie meer geskik was nie. In die Napoleontiese tyd kon 'n infanteris met 'n muskiet miskien twee of drie skote per minuut afvuur, wat 'n geringe kans gehad het om tot honderd meter te tref. In 1914 kon herhalende gewere soos enige infanteris wat gedra is, tien tot vyftien skote per minuut afvuur en akkuraat wees tot 1 000 meter of meer; masjiengewere het 600 skote per minuut per wapen behaal, en kon dit byna onbepaald volhou solank ammunisie verskaf kon word. Boonop kon artillerie nou indirek met baie meer akkuraatheid as voorheen vuur, en hulle het granate afgevuur wat op die impak ontplof het. Om hierdie redes het loopgraafoorlogvoering ontstaan omdat dit selfmoord was vir infanterie om met sulke wapens oor oop terrein teen 'n vyand te vorder.
In die loop van hierdie oorlog is nuwe infanterietaktieke ontwikkel, wat destyds 'infiltrasie' genoem is: soldate in klein groepies het handwapens, handgranate en selfs bajonette gebruik om vinnig die vyandelike loopgrawe binne te dring en dit sodoende te buit, in plaas daarvan om massiewe stormlope daarop uit te voer.
Tweede Wêreldoorlog
In die Tweede Wêreldoorlog, blyk dit noodsaklik om die infanterie aan die een kant te beskerm (gepantserde infanterievoertuie) en aan die ander kant om vinnig op te ruk in geval van tenkdeurbrake. 'n Nuwe manier van ontplooiing is ook begin: valskermsoldate is infanteriste wat deur middel van valskerms agter vyandelike linies neergelaat kan word.
Hedendaagse infanterie
Vandag se infanterie, wat deur middel van voertuie beweeg, insluitend infanteriegevegsvoertuie, word gemeganiseerde infanterie of gepantserde infanterie genoem. Die infanterie wat deur middel van vliegtuie of helikopters ontplooi word, word infanterie in die lug of lugstormtroepe genoem. In moderne oorlogvoering word infanterie-operasies dikwels gekombineer met dié van die vloot, lugmag, kavallerie (tenks) en artillerie.
Xenophanes
Xenophanes (Oudgrieks: Ξενοφάνης ὁ Κολοφώνιος [ksenopʰánɛːs ho kolopʰɔ̌ːnios]; Colophon, 570 v.C. - ongeveer 475 v.C.) was 'n Griekse filosoof en digter. Betroubare inligting oor sy lewe is skaars. Hy vlug vroeg uit sy geboortedorp na Sisilië, vanweë die Persiese invalle wat sy land destyds teister. Van Sisilië verhuis hy na Magna Graecia, waar hy 'n filosoof word in die skool van Pythagoras. Hier beleef hy aansienlike vryhede, en redeneer teen die doktrines van Epimenides, Thales en Pythagoras. Uiteindelik vestig hy homself in Elea in Suid-Italië, waar hy in ongeveer 475 v.C. sterf.
Denke
Xenophanes lei van die vroegste kritiek teen die Griekse politeïsme.
Xenophanes maak die volgende uitlating:
"Homerus en Hesiodus het aan die gode alle dinge toegeskryf wat skandelik en verkeerd is vir sterflinge naamlik diefstal, owerspel en leuens." "Die sterflinge meen dat die gode verwek word in die beeld van mense... ja, as osse en perde en leeus hande gehad het en kunswerke kon skep, soos mense, sou die perde die gode as perde afbeeld het en die osse daarenteen hul gode as osse."
Xenophanes stel dus dat die mense nooit iets verseker van gode kan weet nie. Xenophanes kan daarmee beskou word as die eerste agnostikus.
Maar hy voeg daaraan toe: "Die gode het egter nie vanaf die begin alles aan die sterflinge geopenbaar nie, maar mettertyd vind die mens in sy soeke iets meer uit."
Veral die laatste deel van hierdie sin is belangrik, omdat hy daarmee die grondslag lê vir die empiriese wetenskap. Hy laat die gode alleen vir wat hul is of kan wees nie, omdat die mens tog nie meer oor hulle kan weet nie, maar doen 'n oproep op die verwerwing van kennis deur empiriese ondersoek soos dit sedertdien in die natuurwetenskap gebruiklik geword het.
Die empirisme van Xenophanes is vir sy tyd buitengewoon vernuwend. Want daarmee formuleer hy vir die eerste keer 'n metode tot die verwerwing van kennis wat nie, soos in sy tyd gebruiklik, gebaseerd is op openbaring of sienerskap en alleen toeganklik is vir priesters, profete en ander ingewydes of uitverkorenes nie. Die kennis waarop Xenophanes dui is deur iedereen verwerfbaar deur die gebruik van korrekte metodes. Hier ontstaan dus ook die onderskeid tussen natuurlike en bonatuurlike kennis. Xenophanes verwerp alle bonatuurlike kennis.
Thales van Milete formuleer as eerste westerse filosoof die beginsel van die reduksionisme. Die reduksionisme van Thales en die empirisme van Xenophanes vorm saam die metodologiese grondslag van die natuurwetenskap.
Xenophanes maak in van sy argumente ook gebruik van die meteorologie, en vergelyk van die Griekse gode met weerverskynsels. Hiermee bou hy voort op die kosmologie van Anaximander. Volgens Xenophanes kan daar maar één hoogste wese bestaan: 'n alomteenwoordige God, wat identies is aan die wêreld. Agter die veelheid van die verskynsels is daar dus volgens hom één ewig, onveranderlike Syn. Die onveranderlike Syn is egter nie transendent (bo-sinnelik) nie, soos later by Plato nie, maar ingebed en aanwesig in hierdie werklikheid en daarmee selfs samewerkend. Die leerlinge van Xenophanes sou hierdie leer tot die uiterste gevolge uitbou. Mens vind die opvatting later ook weer by Baruch Spinoza wat beweer 'God en die natuur is één'. As oerelemente, waaruit alles voorkom is volgens Xenophanes aarde en water.
Paralimpiese Somerspele 1984
Die Paralimpiese Somerspele 1984 (Engels: 1984 Summer Paralympics), destyds bekend as die Internasionale Spele vir Gestremdes, vir atlete met breinverlamming, gesigsgestremde atlete, atlete met amputasies en les autres is tussen 17 en 30 Junie in New York Stad, Verenigde State, gehou, terwyl dié vir rolstoelatlete tussen 22 Julie en 1 Augustus in Stoke Mandeville, Verenigde Koninkryk, gehou is. Tydens die geleentheid in die VSA het 1 800 atlete uit 45 nasies aan sowat 300 items in 15 verskillende sportsoorte deelgeneem, terwyl tydens die geleentheid in die VK 1 100 atlete uit 41 nasies aan 603 items in 10 verskillende sportsoorte deelgeneem het.
Dit was die sewende Paralimpiese Somerspele wat aangebied is. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is.
Suid-Afrika het nie aan die Paralimpiese Spele deelgeneem nie.
Die Olimpiese Somerspele 1984 is tussen 28 Julie en 12 Augustus in Los Angeles gehou. Die Paralimpiese Winterspele 1984 is in Innsbruck, Oostenryk, aangebied.
Sportsoorte
Deelnemers is opgedeel in vyf gestremdheidskategorieë: Atlete met amputasies, atlete met breinverlamming, gesigsgestremde atlete, rolstoelatlete en les autres (die ander). Die rolstoelkategorie was vir atlete wat 'n rolstoel moet gebruik weens 'n ruggraatbesering. Party van die atlete met amputasies het egter ook in die rolstoelafdeling meegeding. Hierdie Spele was die eerste een waar 'n maraton vir die rolstoelatlete aangebied is. Die sewentien sportsoorte waarin meegeding is asook wie daaraan kon meeding is hier onder gelys:
• 4
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Aantal medaljes
Die onderstaande tabel is 'n gekombineerde medaljetabel van die kompetisies in Stoke Mandeville en New York:
Ander lande
Lande wat deelgeneem het, maar nie medaljes gekry het nie is: • 4
Harper Carter
Harper Carter (gebore 15 Augustus 1939) is 'n Amerikaanse akteur. Hy is bekend vir sy rolle in die rolprente Pistol Harvest (1951), Gunplay (1951), Titanic (1953), en Speedway (1968).
Jennette McCurdy
Jennette McCurdy (gebore 26 Junie 1992) is 'n Amerikaanse aktrise, skryfster, en regisseuse. Sy is bekend vir haar rolle in die rolprente Hollywood Homicide (2003) en Minor Details (2009), en in die televisiereekse iCarly (2007) en What's Next for Sarah? (2014).
Edward Sedgwick
Edward Sedgwick (7 November 1889 – 7 Maart 1953) was 'n Amerikaanse regisseur, akteur, en skrywer. Hy was bekend vir sy rolle in die rolprente Chasing the Moon (1922), Let 'er Buck (1925), The Saddle Hawk (1925), en The Flaming Frontier (1926).
Steven Yeun
Steven Yeun (gebore 21 Desember 1983) is 'n Amerikaanse akteur en vervaardiger. Hy is bekend vir sy rolle in die rolprente I Origins (2014), Okja (2017), en Mayhem (2017), en in die televisiereeks The Walking Dead (2010).
Charles Seel
Charles Seel (29 April 1897 – 19 April 1980) was 'n Amerikaanse akteur. Hy was bekend vir sy rolle in die rolprent Westworld (1973) en in die televisiereekse Gunsmoke (1955) en Wichita Town (1959).
Waadhoeke
Waadhoeke (die amptelike, Wes-Friese naam; die nie-amptelike, Wes-Friese naam is De Waadhoeke; die inheemse naam is Waadhoek en Wâdhoeke; die Nederlandse naam is Wadhoek en Waddenhoek) is 'n munisipaliteit in die Nederlandse provinsie Friesland, met 'n bevolking van sowat 46 000 in 2021 en 'n oppervlakte van sowat 317 km². Die administratiewe setel is in Franeker.
Jerzy Koch
Sy navorsing- en belangstellingsvelde sluit die Nederlandse en Vlaamse literatuur van die 19de en 20ste eeu, Afrikaanse literatuur, post-koloniale literatuur (Suid-Afrika, Suriname en die Karibiese gebied) en die kultuur van die Lae Lande en Suid-Afrika in. Hy beskik oor ondervinding in die onderrig van Nederlandse en Vlaamse literatuur, Afrikaanse literatuur, die Nederlandse/Vlaamse taal, die Afrikaanse taal, die geskiedenis, geografie en etnologie van die Nederlande en België, die geskiedenis, geografie en etnologie van Suid-Afrika en die praktyk van die vertaling van literêre werke in Pools.
Waadhoeke
Die munisipaliteit is gestig in 2018 deur die samevoeging van die munisipaliteite Het Bildt, Franekeradeel, Menameradiel en (gedeeltelik) Littenseradiel.
Jerzy Koch
Hy het 'n meestersgraad in Nederlands/Vlaams en Duits, (1982, Wrocław), 'n Ph.D in Nederlandse/Vlaamse literatuur, (1991, Leuven, België), en 'n D.Litt. in Afrikaanse literatuur (2002, Wrocław) verwerf. Op 10 Oktober 2005 is die titel van professor aan hom toegeken. Hy dien vanaf Maart 2012 as buitengewone professor aan die Adam Mickiewicz-universiteit.
Waadhoeke
Plekke
Achlum, Baaium, Berltsum, Bitgum, Bitgummole, Blessum, Boer, Boksum, Deinum, Dongjum, Dronryp, Firdgum, Franeker, Herbaijum, Hitzum, Ingelum, Klooster Lidlum, Marsum, Menaam, Minnertsga, Nij Altoenae, Oosterbierum, Oudebildtzijl, Peins, Pietersbierum, Ried, Schalsum, Sexbierum, Skingen, Slappeterp, Spannum, St.-Annaparochie, St.-Jacobiparochie, Tzum, Tzummarum, Vrouwenparochie, Westhoek, Wier, Winsum, Wjelsryp en Zweins.